L'entibo de Ribarroya (en catalán pantà de Riba-roja u embassament de Riba-roja, en castellán embalse de Ribarroja) ye un entibo sobre o río Ebro que fa de muga entre Aragón y Catalunya. A entibadera ye situada en o municipio de Ribarroya d'Ebro, en a comarca de Ribera d'Ebro, en Catalunya, y l'entibo, que tien 38 km de largaria, s'estendilla por os termins de La Pobla de Massaluca, en a Tierra Alta; Fayón, en o Baixo Aragón-Casp (a on s'une o río Matarranya), y Mequinenza, en a Cinca Baixa (a on s'unen o Segre y as auguas d'a Cinca), istos dos zaguers en Aragón. Por dencima d'iste entibo, en o río Ebro, se troba l'entibo de Mequinenza (conoixiu tamién como Mar d'Aragón) en Aragón.